Ralph Albert Blakelock

Ralph Albert Blakelock (New York, 1847ko urriaren 15a - New York, 1919ko abuztuaren 9a) margolari estatubatuarra izan zen.

1877an Blakelock Cora Rebecca Baileyrekin ezkondu zen; bederatzi seme-alaba izan zituzten. Artean, Blakelock jenioa zen, baina negozioetan eta diru-trukeetan porrot egin zuen. Zaila egiten zitzaion emaztea eta seme-alabak mantendu eta babestea. Etsipenak jota, bere koadroak oso prezio baxuetan saltzen zituen, haien balio ezagunaren oso azpitik. Bere familia pobreziatik aterako zuelakoan, bere bederatzi urteko umea jaio zen egunean, Blakelockek margolan bat eskaini zion biltzaile bati 1000 dolarren truke. Biltzaileak eskaintza baxuagoa egin zion eta Blakelock bere emaztearekin eztabaida mingotsa izan zuen. Horren ostean, Blakelock saltzailearengana bueltatu eta askoz kopuru txikiagoan saldu zion pintura. Porrot eginda eta frustratuta, dirua puskatu eta puskatu egin omen zuen. Eta horrela, behin eta berriz huts egin ondoren, depresio izugarriak jota, buru-ahuleziaren sintomak erakusten hasi zen.

Ilbeteak, argi-itzalek harrapatutako zuhaitzak eta, sarri, kanpamendu indioak izan zituen artelan nagusiak. 1868-73 izan zuen epe emankorrena. 1891n eskizofrenia ernetzen hasi zitzaion eta ordutik aurrera buruko gaitzak jota bizi izan zen. Familia hilko zuela hitz eman zuen behin baino gehiagotan, Yorkeko Dukea zela sinistuta zegoen eta halako esaldi puntuatu gabe baina ederra utzi zigun: “Ero banago ere ez naiz jabetzen ez naiz paranoikoa ez naiz agure txotxoloa. Txistu egiten eta kantatzen badakit”. Eta gaixotasunak erabat jota zegoenean, Blakelocken margo bat 30.000 $ dolarren truke saldu zuten. Handik aurrera, eta zoritzarrez hildakoan, haren lana eta izena mundu zabalean famatu ziren.

Paul Austerrek bere 1979ko Moon Palace eleberrian Blakelocken margolan baten deskribapena osatu zuen.

Kanpo estekak 

XIX. mendeko margolariak
Ameriketako Estatu Batuetako margolariak
Newyorkarrak